
COMISIA PENTRU ADMINISTRAŢIE PUBLICĂ,
   
       




  13 decembrie 2007

amenajarea teritoriului Şi echilibru                              


  Nr.26/2072




ecologic 

RAPORT
asupra propunerii legislative privind înfiinţarea, organizarea şi funcţionarea serviciilor de îngrijire şi educare a copiilor în vârstă de 0 – 3 ani



1. Cu adresa nr.PL.x- 755 din 28 noiembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în fond, cu propunerea legislativă privind înfiinţarea, organizarea şi funcţionarea serviciilor de îngrijire şi educare a copiilor în vârstă de 0 – 3 ani.



Propunerea legislativă a fost dezbătută şi analizată în fond, în procedură obişnuită,  în şedinţa din 11 decembrie 2007.


La întocmirea Raportului s-au avut în vedere: 

· avizul favorabil al Consiliului Legislativ nr.1585 din 19.11.2007;
· avizul favorabil al Comisiei pentru muncă şi protecţie socială nr.27/547/5 decembrie 2007;
· avizul favorabil al Comisiei pentru Sănătate şi Familie nr.28/592/ 5 decembrie 2007;
· avizul favorabil al Comisiei pentru învăţământ, ştiinţă, tineret şi sport nr.29/441 din 12.12.2007;

· punctul de vedere al Guvernului nr.3211 din 04.12.2007.

Guvernul nu susţine adoptarea acestei iniţiative legislative.



Propunerea legislativă are ca obiect de reglementare înfiinţarea, organizarea şi funcţionarea serviciilor de îngrijire şi educare a copiilor în vârstă de 0 – 3 ani .



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, aprobarea acesteia, cu amendamentele admise în anexă.


2. Propunerea legislativă face parte din categoria legilor organice.



3. La lucrările Comisiei au fost prezenţi un număr de 24 de deputaţi, din totalul de 27 membrii ai Comisiei.
 



Raportul Comisiei a fost adoptat cu unanimitate de voturi.



4. Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor este prima Cameră sesizată.



În urma dezbaterii, Comisia propune aprobarea propunerii legislative, cu amendamentele admise în anexă.




VICEPRESEDINTE,


     

    SECRETAR,




TRAIAN CONSTANTIN IGAŞ

       

SERES DENES 

Consilier: Sofia Chelaru

Anexă
AMENDAMENTE ADMISE


În urma dezbaterii în Comisie, următoarele amendamente au fost admise :

	Nr.

crt.

	Text iniţial 


	Text propus de Comisie
(autorul amendamentului)

	Motivarea

 amendamentului


	1.
	LEGE

privind înfiinţarea, organizarea şi funcţionarea serviciilor de îngrijire şi educare a copiilor în vârstă de 0-3 ani
	Nemodificat.
	

	2.
	Capitolul I – Dispoziţii generale
	Capitolul I 
 Dispoziţii generale

Autor: Mircea Duşa – Grupul parlamentar PSD.

	Este necesar ca denumirea capitolelor din cuprinsul legii să fie redată pe rândul subsecvent numerotării acestora.

	3.
	
Art. 1. Prezenta lege reglementeaza cadrul normativ general privind înfiinţarea, organizarea şi funcţionarea în sistem integrat a serviciilor de îngrijire şi educare a copiilor în vârsta de 0-3 ani.


	Nemodificat.
	

	4.
	
Art.2.- (1) Sistemul integrat de servicii pentru îngrijirea şi educarea copiilor în vârstă de 0-3 ani reprezintă ansamblul de instituţii şi măsuri prin care statul, prin autorităţile administraţiei publice centrale şi locale, colectivităţile locale, societatea civilă şi agenţii economici intervin pentru a asigura copiilor în vârstă de 0-3 ani, în mod nediscriminatoriu, condiţii optime de îngrijire si educare, în vederea integrării corecte şi naturale în comunitate.


(2) Serviciile pentru îngrijirea şi educarea copiilor în vârstă de 0-3 ani sunt servicii complexe care cuprind servicii de natură socială, medicală şi educaţională, acordate în vederea dezvoltării armonioase a copiilor, a asigurării şanselor egale a acestora şi a bunăstării familiilor, cu scopul asigurării coeziunii economice şi sociale în cadrul comunităţilor locale.


	
Art.2.- (1) Sistemul integrat de servicii pentru îngrijirea şi educarea copiilor în vârstă de 0-3 ani reprezintă ansamblul de instituţii şi măsuri prin care statul, prin autorităţile administraţiei publice centrale şi locale, colectivităţile locale, societatea civilă şi operatorii economici intervin pentru a asigura copiilor în vârstă de 0-3 ani, în mod nediscriminatoriu, condiţii optime de îngrijire şi educare, în vederea integrării corecte şi naturale în comunitate.
Autor: Mircea Duşa – Grupul parlamentar PSD.
Nemodificat.

	Potrivit art.21 din OUG nr.17/2005 pentru stabilirea unor măsuri organizatorice la nivelul administraţiei publice centrale, aprobată cu modificări şi completări prin Legea nr.198/2005, cu modificările ulterioare, trebuie folosită în actele normative, sintagma „operatori economici”, în locul sintagmei „agenţi economici”.

	5.
	
Art. 3. Serviciile de îngrijire şi educare a copiilor în vârsta de 0-3 ani sunt organisme cu personalitate juridică. Acestea se organizează ca sistem integrat de furnizare de educaţie timpurie, sub forma de:
a) creşe
b) centre bebe 
c) serviciu bebe


	
Art. 3. Serviciile de îngrijire şi educare a copiilor în vârsta de 0-3 ani sunt organisme cu sau fără personalitate juridică. Acestea se organizează ca sistem integrat de furnizare de educaţie timpurie, sub forma de:

a) creşe

b) centre bebe 

c) servicii - bebe


	Reglementare corectă.

	6.
	
Art. 4. În sensul prezentei legi, următorii termeni şi expresii se definesc, astfel:
a) serviciu de îngrijire şi educare - serviciu care oferă sprijin  părinţilor ori reprezentanţilor legali pentru îngrijirea şi educarea timpurie a copiilor în vârstă de 0-3 ani, pe perioada cât părinţii sunt ocupaţi sau când familia doreşte o alternativă corespunzătoare pentru educaţia copilului, numit în continuare serviciu;
b) creşa – persoană juridică care furnizează, la sediul său, servicii de îngrijire şi educare a copilului în vârstă de 0-3 ani;
c) educaţie timpurie -  este prima treaptă de pregătire în educaţie non-formală  care se ocupă de formarea copilului de la naştere până la împlinirea vârstei de 3 ani şi care ţine seama de caracteristicile psihologice ale dezvoltării fiecărui copil;
d) asistent familial - persoana fizică calificată pentru îngrijirea şi educarea copilului în creşe, centre bebe sau serviciu bebe; 
e) asistent familial agreat - asistent familial care solicită şi obţine din partea creşei sau centrului-bebe  agrementul pentru activitatea sa într-un contract de colaborare cu acesta;
f) centru-bebe - persoana juridica care furnizeaza servicii de ingrijire, la domiciliul copilului, pentru un anumit interval de timp;
g) serviciul-bebe - serviciu prestat la domiciul copilului pentru un anumit interval de timp de către asistenţi familiali agreaţi.

	
Art. 4. În sensul prezentei legi, termenii şi noţiunile folosite au următoarea semnificaţie:
a) serviciu de îngrijire şi educare - serviciu care oferă sprijin  părinţilor ori reprezentanţilor legali pentru îngrijirea şi educarea timpurie a copiilor în vârstă de 0-3 ani, pe perioada cât părinţii ori reprezentanţii legali sunt ocupaţi sau când familia doreşte o alternativă corespunzătoare pentru educaţia copilului;
b) creşă – persoană juridică care furnizează, la sediul său, servicii de îngrijire şi educare a copilului în vârstă de 0-3 ani;
c) educaţie timpurie -  prima treaptă de pregătire în educaţie non-formală  care se ocupă de formarea copilului de la naştere până la împlinirea vârstei de 3 ani şi care ţine seama de caracteristicile psihologice ale dezvoltării fiecărui copil;
d) asistent familial - persoană fizică calificată pentru îngrijirea şi educarea copilului în creşe, centre bebe sau servicii bebe; 
e) asistent familial agreat - asistent familial care solicită şi obţine din partea creşei sau centrului-bebe agreerea pentru activitatea sa într-un contract de colaborare cu acesta;
f) centru-bebe - persoană juridică care furnizează servicii de îngrijire, la domiciliul copilului, pentru un anumit interval de timp;

g) serviciu-bebe - serviciu prestat la domiciul copilului pentru un anumit interval de timp de către asistenţi familiali agreaţi.
Autor: Mircea Duşa – Grupul parlamentar PSD.

	Termenii şi noţiunile definite subsecvent părţii introductive, trebuie scrise cu caractere italice.

Eliminarea sintagmei „numit în continuare serviciu”, este de prisos.

Exprimare corectă.



	7.
	
Art. 5.- (1) Serviciile de îngrijire şi educare a copiilor în vârstă de 0-3 ani se organizează şi funcţionează în coordonarea metodologică unitară a Ministerului Sănătăţii Publice, Ministerului Muncii, Familiei şi Egalităţii de Şanse şi a Ministerului Educaţiei şi Cercetării, indiferent de sursa de finanţare.

 (2) Serviciile pot fi înfiinţate de instituţii publice, organe ale administraţiei publice centrale sau locale, precum şi de orice persoană juridică, pe baza unei autorizaţii eliberate în condiţiile legii.


	
Art. 5.- (1) Serviciile de îngrijire şi educare a copiilor în vârstă de 0-3 ani se organizează şi funcţionează în coordonarea metodologică unitară a Ministerului Sănătăţii Publice, Ministerului Muncii, Familiei şi Egalităţii de Şanse şi a Ministerului Educaţiei,  Cercetării şi Tineretului, indiferent de sursa de finanţare.


(2) Serviciile pot fi înfiinţate de instituţii publice, autorităţi ale administraţiei publice centrale sau locale, precum şi de orice persoană juridică, pe baza unei autorizaţii eliberate în condiţiile legii.
Autor: Mircea Duşa – Grupul parlamentar PSD.

	Pentru rigoare normativă, trebuie redată denumirea actuală a ultimului minister nominalizat.
Pentru un plus de rigoare normativă.



	8.
	CAPITOLUL II

Înfiinţarea, organizarea şi funcţionarea creşelor


	Capitolul II
Înfiinţarea, organizarea şi funcţionarea creşelor


	

	9.
	
Art.6.- În funcţie de modul de înfiinţare, creşele se clasifică după cum urmează :

a) Creşa colectivă – este înfiinţată de către persoane juridice sau persoane fizice autorizate ; aceasta poate fi publică sau privată şi îşi desfăsoara activitatea într-un imobil cu această destinaţie, altul decât domiciliul asistenţilor familiali sau domiciliul copilului ;

i) Creşa colectivă publică – persoana juridică înfiinţată prin hotărâre a administraţiei publice locale sau prin acte normative ale autorităţilor publice centrale emise în temeiul prezentei legi ;
ii) Creşa colectivă privată – persoana juridică înfiinţată de alte persoane juridice, publice ori private, sau persoane fizice autorizate, în temeiul O.G. nr. 26/2000, aprobata prin Legea Nr. 246/2005 cu privire la asociaţii şi fundaţii, cu modificările şi completările ulterioare.
b) Creşa familială – persoana juridică înfiinţată în temeiul O.G. nr. 26/2000, Legea Nr. 246/2005 cu privire la asociaţii şi fundaţii, cu modificările şi completările ulterioare, care grupează mai mulţi asistenţi familiali şi care prestează servicii de educaţie timpurie la domiciliul asistenţilor familiali, în grupe de 1-5 copii în varstă de până la 3 ani.


	Nemodificat.

i) Creşa colectivă publică - persoana juridică înfiinţată prin hotărâre a consiliului local sau prin acte normative ale autorităţilor publice centrale emise în temeiul prezentei legi;

ii) Creşă colectivă privată – persoană juridică înfiinţată de alte persoane juridice, publice ori private, sau persoane fizice autorizate, în temeiul Ordonanţei Guvernului nr. 26/2000, cu privire la asociaţii şi fundaţii, aprobată cu modificări şi completări prin Legea nr.246/2005;


b) Creşă familială - persoană juridică înfiinţată în temeiul Ordonanţei Guvernului nr. 26/2000, aprobată cu modificări şi completări prin Legea nr.246/2005, care grupează mai mulţi asistenţi familiali şi care prestează servicii de educaţie timpurie la domiciliul asistenţilor familiali, în grupe de 1-5 copii în varstă de 0 -3 ani.
Autor: Mircea Duşa – Grupul parlamentar PSD.

	

	10.
	
Art.7.- (1) Creşele sunt structuri care oferă servicii sociale specializate pentru îngrijirea şi educarea timpurie a copiilor în vârstă de până la 3 ani.


(2) Beneficiarii serviciilor acordate de creşe sunt copiii cetăţenilor români, cu domiciliul sau reşedinţa în România.


(3) De serviciile furnizate de creşe pot beneficia şi copiii cetăţenilor altor state sau apatrizi, care au domiciliul sau reşedinţa stabilite în România potrivit legii, precum şi copiii cetăţenilor străini aflaţi temporar pe teritoriul României.


	Nemodificat.

	

	11.
	
Art.8.- (1) Creşele se înfiinţează, se organizează şi funcţionează ca centre cu program de lucru zilnic sau săptămânal, în sistem public sau privat.

(2) Creşele publice se înfiinţează prin hotărâre a consiliului local, în subordinea acestuia, ca unităţi cu personalitate juridică.

(3) Creşele în sistem privat se înfiinţează de către societăţi comerciale, regii autonome, organizaţii neguvernamentale, persoane fizice autorizate sau persoane juridice, cu respectarea prevederilor legale în vigoare referitoare la serviciile sociale.

(4) Serviciile sociale furnizate de autorităţile administraţiei publice locale, precum şi de instituţiile şi persoanele prevăzute la alin. (2) şi (3) se acreditează în condiţiile legii.

(5) Creşele, ca servicii sociale specializate, trebuie să îndeplinească standarde minime de calitate stabilite prin ordin comun al Ministrului Sănătăţii Publice, al Ministrului  Muncii, Familiei şi Egalităţii de Şanse, şi al Ministrului Educaţiei şi Cercetării, în termen de 90 de zile de la adoptarea prezentei legi;

(6) Pentru asigurarea calităţii serviciilor, activitatea creşelor se supune controlului instituţiilor abilitate, conform legii.

(7) Coordonarea metodologică a serviciilor furnizate de creşe se realizează unitar de către Ministerul Muncii, Familiei şi Egalităţii de Şanse, Ministerul Educaţiei si Cercetării şi Ministerul Sănătăţii Publice.


	
Art.8.- (1) Creşele se înfiinţează, se organizează şi funcţionează cu program de lucru zilnic sau săptămânal, în sistem public sau privat.

(2) Creşele în sistem public se înfiinţează prin hotărâre a consiliului local, în subordinea acestuia, ca unităţi cu personalitate juridică.
Nemodificat.
Nemodificat.

(5) Creşele, ca servicii sociale specializate, trebuie să îndeplinească standarde minime de calitate stabilite prin ordin comun al ministrului sănătăţii publice, al ministrului  muncii, familiei şi egalităţii de şanse, şi al ministrului educaţiei, cercetării şi tineretului  în termen de 90 de zile de la intrarea în vigoare a prezentei legi;

Nemodificat.

Se elimină.

Autor: Mircea Duşa – Grupul parlamentar PSD.

	Exprimare corectă.
Reglementarea propusă o regăsim la alin.(1) al art.5.


	12.
	
Art. 9.- (1) În îndeplinirea scopului lor, creşele realizează, în principal, următoarele activităţi:

a) asigură servicii de îngrijire şi supraveghere a copiilor în vârstă de până la 3 ani;

b) asigură un program de educaţie timpurie adecvat vârstei, nevoilor, potenţialului de dezvoltare si particularităţilor copiilor în vârstă de până la 3 ani;
c) asigură supravegherea stării de sănătate şi de igienă a copiilor şi acordă primul ajutor şi îngrijirile medicale necesare în caz de îmbolnăvire, până la momentul preluării copilului de către susţinătorul legal sau al internării într-o unitate medicală, după caz;

d) asigură nutriţia copiilor cu respectarea normelor legale în vigoare;

e) colaborează cu familiile copiilor care frecventează creşa şi realizează o relaţie de parteneriat activ cu părinţii/reprezentanţii legali în respectarea interesului copilului;

f) asigură consiliere şi sprijin pentru părinţi/reprezentanţi legali ai copiilor;

g) contribuie la depistarea precoce a situaţiilor de risc care pot determina separarea copilului de părinţii/susţinătorii săi legali.

(2) Evidenţa îndeplinirii atribuţiilor prevăzute la alin.(1) se realizează de către respectiva creşa, în baza prevederilor stabilite prin Normele Metodologice de aplicare a prezentei legi.

	
a) asigură servicii de îngrijire şi supraveghere a copiilor în vârstă de 0-3 ani;

b) asigură un program de educaţie timpurie adecvat vârstei, nevoilor, potenţialului de dezvoltare si particularităţilor copiilor în vârstă de 0-3 ani;
Nemodificat.
Nemodificat.

Nemodificat.

Nemodificat.

Nemodificat.


(2) Evidenţa îndeplinirii atribuţiilor prevăzute la alin.(1) se face potrivit normelor metodologice de aplicare a prevederilor prezentei legi. 
Autor: Mircea Duşa – Grupul parlamentar PSD.

	Reglementare corectă.

	13.
	
Art.10. – (1) Creşele sunt organizate din punct de vedere educaţional pe grupe de vârstă, astfel:

a) grupa mică, până la împlinirea vârstei de un an ;

b) grupa mijlocie, între un an şi 2 ani ;

c) grupa mare, între 2 ani şi 3 ani.


(2) În cadrul unei grupe de vârstă se pot organiza mai multe grupe, în funcţie de numărul de copii şi în conformitate cu capacitatea creşei, aprobată prin actul de înfiinţare sau printr-un act adiţional al acestuia.


(3) Prin standardele minime de calitate se specifică numărul maxim de copii al unei grupe şi numărul minim de personal de specialitate necesar realizării activităţilor desfăşurate de creşă, raportat la numărul de copii.


	Nemodificat.
	

	14.
	
Art.11. - (1) Creşele organizate cu program de lucru zilnic funcţionează în intervalul orar 7-19.


(2) Creşele prevăzute la alin.(1) pot funcţiona şi cu program flexibil, la solicitarea părinţilor/reprezentanţilor legali, în funcţie de opţiunile acestora, cu asigurarea condiţiilor de siguranţă a copiilor.


(3) Creşele organizate cu program de lucru săptămânal funcţionează în zilele lucrătoare din săptămână.


(4) Prin program de lucru săptămânal se înţelege, de regulă,  perioada cuprinsă între ora 7 a zilei de luni şi ora 19 a zilei de vineri.


(5) Creşele organizate cu program de lucru săptămânal asigură şi găzduirea copiilor pe timpul nopţii.


(6) Creşele funcţionează pe tot parcursul anului, exceptând o perioadă de 30 de zile de vacanţă pe timpul verii, precum şi perioada sărbătorilor legale.

(7) Perioadele de vacanţă se stabilesc în urma consultării părinţilor/reprezentanţilor legali ai copiilor şi a comitetului de părinţi, după caz.


(8) Perioadele de vacanţă se afişează, de către conducerea creşei, la loc vizibil cu cel puţin 30 de zile înainte de începerea acestora.


	Nemodificat.
Nemodificat.
Nemodificat.
Nemodificat.
Nemodificat.

(6) Creşele funcţionează pe tot parcursul anului, exceptând o perioadă de 30 de zile de vacanţă pe timpul verii şi zilele de sărbători legale.

Autor: Mircea Duşa – Grupul parlamentar PSD.
Nemodificat.
Nemodificat.
	O mai bună exprimare.

	15.
	
Art.12. - (1) Înscrierea copiilor la creşă se face pe tot parcursul anului, cu excepţia perioadei de vacanţă, în funcţie de numărul de locuri, pe grupe de copii.


(2) Pentru asigurarea de servicii de calitate, nu se înscriu la creşă mai mulţi copii decât numărul aprobat prin actul de înfiinţare sau printr-un act adiţional la acesta.


(3) Prin excepţie de la prevederile alin.(2), în cazul în care se solicită înscrierea fraţilor sau a copiilor crescuţi de aceiaşi părinţi/reprezentanţi legali, se va suplimenta numărul de locuri din grupa de vârstă corespunzătoare cu numărul de copii aflaţi în această situaţie. În cadrul unei grupe de vârstă pot exista mai multe grupe, în funcţie de numărul de copii, în conformitate cu capacitatea creşei aprobată prin actul de înfiinţare.


	Nemodificat.
Nemodificat.

(3) Prin excepţie de la prevederile alin.(2), în cazul în care se solicită înscrierea fraţilor sau a copiilor crescuţi de aceiaşi părinţi/reprezentanţi legali, se va suplimenta numărul de locuri din grupa de vârstă corespunzătoare cu numărul de copii aflaţi în această situaţie. 
Autor: Mircea Duşa – Grupul parlamentar PSD.
	Este necesară eliminarea tezei a doua deoarece se regăseşte la art.10 alin.(2).

	16.
	
Art.13. - (1) Înscrierea copiilor la creşă este realizată în baza unui contract de furnizare de servicii, încheiat între părinţi/reprezentanţi legali ai copiilor şi creşă, reprezentată prin conducătorul acesteia.


(2) Prin contractul prevăzut la alin.(1) se stabilesc drepturile şi obligaţiile părţilor şi are la bază modelul de contract încheiat între furnizorul de servicii sociale şi beneficiar aprobat prin ordin al ministrului muncii, familiei şi egalităţii de şanse.


(3) Pentru reprezentarea intereselor copiilor în relaţia cu creşa, părinţii/reprezentanţii legali ai copiilor înscrişi la creşă se pot constitui într-un comitet de părinţi.


(4) Reprezentanţii comitetului de părinţi sunt consultaţi obligatoriu de către conducerea creşei cu privire la activităţile şi serviciile destinate copiilor, precum şi la acţiunile destinate creşterii eficienţei managementului creşei.


	Nemodificat.
Nemodificat.
Nemodificat.
Nemodificat.
	

	17.
	
Art.14.- (1) Structura organizatorică, numărul de posturi şi categoriile de personal pentru creşe se aprobă, după caz, prin hotărâre a consiliului local sau prin hotărâre a organelor de conducere ale instituţiilor publice sau persoanelor fizice şi juridice care le înfiinţează.


(2) Pachetul minim de servicii aferente creşelor şi atribuţiile personalului de specialitate angajat în creşe se stabilesc prin Normele metodologice de aplicare a prevederilor prezentei legi.

(3) Activitatea de supraveghere a stării de sănătate a copiilor şi acordarea, în caz de îmbolnăvire/accidentare, a îngrijirilor medicale în regim de urgenţă se organizează cu respectarea prevederilor legale în vigoare.


	Nemodificat.

(2) Pachetul minim de servicii furnizate de creşe şi atribuţiile personalului de specialitate angajat în creşe se stabilesc prin normele metodologice de aplicare a prevederilor prezentei legi.

Autor: Mircea Duşa – Grupul parlamentar PSD.
Nemodificat.

	Reglementare corectă.

	18.
	
Art.15. - (1) Pentru a asigura o capacitate de ofertă corespunzătoare de servicii de creştere, îngrijire şi educare a copiilor în vârstă de până la 3 ani, se pot înfiinţa şi funcţiona şi creşe familiale.

(2) Creşa familială se înfiinţează ca persoană juridică de către asociaţia mai multor asistenţi familiali agreaţi, care oferă la domiciliul lor servicii de îngrijire şi educare a unui număr de 1-5 copii în vârstă de până la 3 ani, fără a fi nevoie de achiziţionarea unui spaţiu special dedicat acestui scop.

	
Art.15. - (1) Pentru a asigura o capacitate de ofertă corespunzătoare de servicii de îngrijire şi educare a copiilor în vârstă de 0-3 ani, se pot înfiinţa creşe familiale.


(2) Creşa familială se înfiinţează ca persoană juridică de către asociaţia mai multor asistenţi familiali agreaţi, care oferă la domiciliul lor servicii de îngrijire şi educare a unui număr de 1-5 copii în vârstă de 0-3 ani, fără a fi nevoie de achiziţionarea unui spaţiu special dedicat acestui scop.
Autor: Mircea Duşa – Grupul parlamentar PSD.

	Exprimare corectă.


	19.
	
Art.16 - (1) Agrementul profesional pentru asistenţii familiali ce înfiinţează o creşă familială se acordă, la cerere, de către conducerea celei mai apropiate creşe.


(2) Metodologia de acordare a agrementului se stabileşte prin Normele Metodologice de aplicare a prevederilor prezentei legi.
	
Art.16 - (1) Agreerea profesională pentru asistenţii familiali ce înfiinţează o creşă familială se acordă, la cerere, de către conducerea celei mai apropiate creşe.


(2) Metodologia de acordare a agreării se stabileşte prin normele metodologice de aplicare a prevederilor prezentei legi.
Autor: Mircea Duşa – Grupul parlamentar PSD.

	Exprimare corectă.

	20.
	
Art.17. - (1) Pentru înfiinţarea, organizarea şi funcţionarea creşelor familiale se aplică corespunzător dispoziţiile legale privind normele şi standardele minime de calitate aplicabile creşelor. 

(2) Creşei familiale îi sunt opozabile toate  drepturile şi obligaţiile asistenţilor familiali prevăzute de prezenta lege.

	Nemodificat.
	

	21.
	
Art.18. - Pentru plata serviciilor prestate, creşele familiale pot primi şi valorifica tichetele de creşă, în condiţiile legii.


	Nemodificat.
	

	22.
	Capitolul III- Asistentul familial


	Capitolul III

Asistentul familial


	

	23.
	
Art.19.  Asistentul familial asigura îngrijirea si educarea copilului in creşe, centre bebe sau în cadrul prestării de serviciu-bebe.

	
Art.19. - Asistentul familial asigură îngrijirea şi educarea copilului în creşe, centre bebe sau în cadrul prestării de servicii-bebe.
Autor: Mircea Duşa – Grupul parlamentar PSD.

	

	24.
	
Art. 20. (1) Pentru exercitarea atribuţiilor, asistentul familial poate lucra numai în baza unui contract de munca încheiat cu un furnizor de servicii de îngrijire şi educare a copiilor în vârstă de până la 3 ani.

(2) Pentru activitatea sa, asistentul familial are dreptul la un salariu stabilit prin contractul său de muncă, fără a putea solicita sume suplimentare părinţilor /reprezentanţilor legali ai copilului.

(3) Contractul de munca încetează de drept în condiţiile prevăzute de lege, la care se adaugă şi următoarele situaţii:
a) asistentul familial a săvarsit un abuz sau a dat dovadă de neglijenţă gravă în serviciu, de natură a pune în pericol viaţa, sănătatea sau securitatea copiilor din creşă;
b) asistentul familial a fost condamnat pentru o infracţiune privind lovirea şi vătămarea integritaţii corporale şi a sănătaţii, ori pentru o infracţiune asupra libertatii sexuale;
c) a fost înregistrată şi soluţionată favorabil, de emitentul autorizaţiei, o reclamaţie a părinţilor sau reprezentanţilor legali ai copilului privind modul de aducere la îndeplinire de către asistentul familial a atribuţiilor de serviciu, altele decât cele menţionate la litera a).

	
Art. 20.- (1) Pentru exercitarea atribuţiilor, asistentul familial poate lucra numai în baza unui contract de muncă încheiat cu un furnizor de servicii de îngrijire şi educare a copiilor în vârstă de 0-3 ani.


(2) Pentru activitatea sa, asistentul familial primeşte salariul stabilit prin contractul individual de muncă. Este interzisă solicitarea unor sume suplimentare de la părinţii sau reprezentanţii legali ai copiilor.

(3) Contractul individual de muncă al asistentului familial încetează de drept în condiţiile prevăzute de lege, precum şi în următoarele situaţii :

a) asistentul familial a săvarsit un abuz sau a dat dovadă de neglijenţă gravă în serviciu, de natură a pune în pericol viaţa, sănătatea sau securitatea copiilor din creşă, centre bebe sau servicii bebe;

Nemodificat.

c) a fost înregistrată şi soluţionată favorabil, de emitentul autorizaţiei, o reclamaţie a părinţilor sau reprezentanţilor legali ai copilului privind modul de aducere la îndeplinire de către asistentul familial a atribuţiilor de serviciu, altele decât cele prevăzute la lit.a).

Autor: Mircea Duşa – Grupul parlamentar PSD.
	Reglementare corectă.



	25.
	Capitolul IV– Centrul Bebe


	Capitolul IV
Centrul bebe


	

	26.
	
Art 21.- (1) Centrul Bebe este persoana juridică ce furnizează servicii de îngrijire şi educare a copilului în vârstă de până la 3 ani, la domiciliul copilului, în mod continuu, pentru un anumit interval de timp, în baza unui contract. 

(2) Acest serviciu este similar din punct de vedere al drepturilor şi obligaţiilor unei creşe.


	
Art 21.- (1) Centrul bebe este persoana juridică ce furnizează servicii de îngrijire şi educare a copilului în vârstă de 0-3 ani, la domiciliul copilului, în mod continuu, pentru un anumit interval de timp, în baza unui contract. 

(2) Centrului bebe îi sunt aplicabile dispoziţiile referitoare la creşă.
Autor: Mircea Duşa – Grupul parlamentar PSD.

	Reglementare corectă.


	27.
	
Art.22. – Pentru plata serviciilor de îngrijire şi educare a copiilor în vârstă de până la 3 ani, părinţii pot utiliza tichetele de creşă acordate conform legii.

	
Art.22. – Pentru plata serviciilor de îngrijire şi educare a copiilor în vârstă de 0-3 ani, părinţii pot utiliza tichetele de creşă acordate conform legii.
Autor: Mircea Duşa – Grupul parlamentar PSD.
	

	28.
	Capitolul V- Serviciul Bebe


	Capitolul V

Serviciul bebe
	

	29.
	
Art. 23. (1) Serviciul bebe este serviciu prestat la domiciliul copilului, pentru un anumit interval de timp, altul decât intervalul de desfăşurare a programului de creşă, de către asistenţi familiali agreaţi, pe baza de contract încheiat de părinţi sau de reprezentaţii legali ai copilului cu o creşă. 


(2) Contractul prevede obligaţia creşei de a furniza serviciile prevăzute de prezenta lege, la domiciliul copilului, pe un interval de timp delimitat de cel mult 10 ore zilnic, prin intermediul asistenţilor familiali.

(3) Obligaţia creşei ce furnizează serviciul bebe, este aceea de a avea contracte de munca sau parteneriat cu asistenţi familiali agreaţi, pentru a putea asigura în situaţii speciale, la domiciliul copilului, respectivul serviciu.
	Nemodificat.

(2) Contractul prevede obligaţia creşei de a furniza serviciile prevăzute de prezenta lege, la domiciliul copilului, pe un interval de timp delimitat de cel mult 10 ore zilnic, prin intermediul asistenţilor familiali agreaţi.


(3) Obligaţia creşei ce furnizează serviciul bebe, este aceea de a avea contracte de munca sau parteneriat cu asistenţi familiali agreaţi, pentru a putea asigura în situaţii speciale, la domiciliul copilului, acest serviciu.
Autor: Mircea Duşa – Grupul parlamentar PSD.
	Exprimare corectă.



	30.
	
Art.24. - (1) Serviciul bebe se va furniza numai în cazul în care părintele sau reprezentantul legal al copilului a solicitat acest lucru, în intervalul de timp stabilit şi numai prin comunicarea datelor de identificare ale asistentului familial responsabil.

(2) La solicitarea  motivată a părintelui sau reprezentantului legal al copilului, furnizorul de serviciu bebe va dispune de îndată schimbarea asistentului familial, fără costuri suplimentare pentru solicitant.

(3) Obligaţiile asistentului familial care prestează serviciul bebe sunt aceleaşi cu cele ale asistentului familial care îşi desfăşoară activitatea în cadrul creşei.


	
Art.24. - (1) Serviciul bebe se va furniza numai în cazul în care părintele sau reprezentantul legal al copilului a solicitat acest lucru, în intervalul de timp stabilit şi numai prin comunicarea datelor de identificare ale asistentului familial agreat responsabil.

(2) La solicitarea  motivată a părintelui sau reprezentantului legal al copilului, furnizorul de serviciu bebe va dispune de îndată schimbarea asistentului familial agreat, fără costuri suplimentare pentru solicitant.

(3) Obligaţiile asistentului familial agreat care prestează serviciul bebe sunt aceleaşi cu cele ale asistentului familial care îşi desfăşoară activitatea în cadrul creşei.
Autor: Mircea Duşa – Grupul parlamentar PSD.

	Reglementare corectă.

	31.
	
Art.25. - (1) Serviciul bebe poate fi oferit de creşe şi ca serviciu distinct de serviciul de creşă, pe cheltuiala exclusivă a solicitantului, cu respectarea dispoziţiilor prezentei legi, fără a fi condiţionat de existenţa unui contract prealabil de furnizare a serviciul de educaţie timpurie in cadrul creşei sau centrului bebe.


(2) Plata serviciului prestat se poate face şi cu tichete de creşă, conform legii.


	Nemodificat.
	

	32.
	Capitolul VI - Finanţarea serviciilor de creşă


	Capitolul VI
Finanţarea serviciilor de creşă


	

	33.
	
Art. 26. (1) Finanţarea serviciilor de creşă organizate pe langă agenţii economici se asigură din contribuţia părinţilor sau susţinătorilor legali şi, în completare, din sumele alocate de către agenţii economici respectivi, în conditiile prevederilor legale privind suportarea din profit a cheltuielilor sociale.

(2) Finanţarea serviciilor de creşă din subordinea institutiilor publice, organelor administratiei publice centrale şi locale, se asigură din fondurile constituite din contribuţia părinţilor sau susţinătorilor legali şi din alte surse atrase în conditiile legii, inclusiv contribuţia unor sponsori şi, în completare, din alocaţii de la buget.


	
Art.26. - (1) Finanţarea cheltuielilor necesare organizării şi funcţionării creşelor din sistemul public se realizează din următoarele surse: 

a) bugete ale consiliilor locale; 

b) sume defalcate din unele venituri ale bugetului de stat; 

c) contribuţii lunare ale părinţilor/reprezentanţilor legali; 

d) donaţii; 

e) sponsorizări; 

f) alte surse legal constituite. 


(2) Cheltuielile privind înfiinţarea, organizarea şi funcţionarea creşelor din sistemul privat se suportă din bugetele instituţiilor sau persoanelor care le-au înfiinţat, din contribuţia părinţilor/reprezentanţilor legali, precum şi din alte surse prevăzute de lege.
Autor: Mircea Duşa – Grupul parlamentar PSD.

	S-au preluat dispoziţiile alin(1) şi (3) din cadrul art8. din Legea nr.263/2007, propusă spre abrogare.

	34.
	
Art. 27. (1) Contribuţia zilnică a părinţilor sau a reprezenţilor legali ai copilului  este calculată în funcţie de veniturile lunare ale familiei din luna anterioară înscrierii copilului la creşă, şi de numărul copiilor aflaţi în îngrijirea acesteia, după cum urmează:   

a) pentru familiile care au în îngrijire un copil, veniturile lunare ale familiei se înmulţesc cu coeficientul 0,007 

b) pentru familiile care au în îngrijire doi copii, veniturile lunare ale familiei se înmulţesc cu coeficientul 0,005

c) pentru familiile care au în îngrijire trei copii, veniturile lunare ale familiei se înmulţesc cu coeficientul 0,003

d) pentru familiile care au în îngrijire patru sau mai mulţi copii, veniturile lunare ale familiei se înmulţesc cu coeficientul 0,001.

(2) Contribuţia se revizuieşte, pe baza documentelor care atestă veniturile lunare ale familiilor, în fiecare semestru al anului calendaristic.

(3) Familiile beneficiare de ajutor social în cadrul Legii Nr. 416/2001 sunt exonerate de plata contribuţiei, sarcina fiind preluată de bugetul local.

(4) Contribuţia părinţilor  sau a reprezentanţilor legali ai copilului se plăteşte pentru o lună în avans.

	Nemodificat.

(2) Contribuţia se actualizează, pe baza documentelor care atestă veniturile lunare ale familiilor, în fiecare semestru al anului calendaristic.
(3) Familiile beneficiare de ajutor social, potrivit Legii nr. 416/2001 privind venitul minim garantat, cu modificările şi completările ulterioare, nu datorează contribuţia prevăzută la alin.(1), aceasta fiind asigurată de bugetul local. 
Autor: Mircea Duşa – Grupul parlamentar PSD.
Nemodificat.
	Reglementare corectă.

	35.
	
Art.28 - (1) Pentru plata serviciilor de îngrijire şi educare a copiilor în vârstă de până la 3 ani în creşe familiale, centre-bebe sau prin servicii bebe, consiliile locale pot adopta o hotărâre de contribuţie asigurată din bugetul local, în funcţie de veniturile familiei copilului.

(2) În termen de 60 de zile de la intrarea în vigoare a legii, prin hotărâre a Guvernului,  se vor adopta normele metodologice de înfiinţare, organizare şi funcţionare ale creşelor familiale şi centrelor-bebe, precum şi cota de contribuţie din bugetul de stat pentru plata acestor servicii.

(3) Anual, prin hotărâre a Guvernului, se vor stabili sumele necesare de la bugetul de stat pentru subvenţionarea funcţionării creşelor publice la propunerea Ministerului Muncii, Familiei si Egalităţii de Şanse.

	Nemodificat.

(2) În termen de 60 de zile de la intrarea în vigoare a prezentei legi, prin hotărâre a Guvernului,  se vor adopta normele metodologice de aplicare a prevederilor prezentei legi, precum şi cota de contribuţie din bugetul de stat pentru plata acestor servicii.
Autor: Mircea Duşa – Grupul parlamentar PSD.
Nemodificat.
	Reglementare corectă.

	36.
	Capitolul VII - Contravenţii şi sancţiuni


	Capitolul VII
Contravenţii şi sancţiuni


	

	37.
	
Art. 29. - (1) Încălcarea dispoziţiilor prezentei legi atrage, după caz, răspunderea civilă, disciplinară, contravenţională sau penală a celor vinovaţi.

(2) Nerespectarea dispoziţiilor art.9, art.10, art.13, art.16 alin.(1), art.20, art.23, art.27, alin (2) şi (3) constituie contravenţie şi se sancţionează cu amendă de la 1.000 la 10.000 lei.

(3) Constatarea contravenţiei şi sancţionarea contravenienţilor este de competenţa Inspecţiei Sociale.

(4) Contravenţiilor prevăzute la art. 8 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare.
	
Art. 29. - (1) Încălcarea dispoziţiilor prezentei legi atrage, după caz, răspunderea civilă, disciplinară, contravenţională sau penală. 

(2) Nerespectarea dispoziţiilor art.9, 10, 13, 16 alin.(1), 20,.23 şi  27 alin (2) şi (3) constituie contravenţie şi se sancţionează cu amendă de la 1.000 la 10.000 lei.

(3) Constatarea contravenţiilor şi aplicarea sancţiunilor se fac de către inspectorii din cadrul Inspecţiei Sociale.


(4) Contravenţiilor prevăzute la alin.(2) le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.
Autor: Mircea Duşa – Grupul parlamentar PSD.

	Tehnică legislativă.
Reglementare corectă.



	38.
	
Art. 30. Metodologia de control a respectării prevederilor prezentei legi se adoptă prin ordin comun al ministrului muncii, familiei şi egalităţii de şanse, ministrului sănătăţii publice şi ministrului educaţiei şi cercetării.


	
Art. 30. Metodologia de control a respectării prevederilor prezentei legi se stabileşte prin ordin comun al ministrului muncii, familiei şi egalităţii de şanse, ministrului sănătăţii publice şi ministrului educaţiei, cercetării şi tineretului.
Autor: Mircea Duşa – Grupul parlamentar PSD.

	Reglementare corectă.

	39.
	Capitolul VIII - Dispoziţii finale şi tranzitorii


	Capitolul VIII
Dispoziţii finale şi tranzitorii


	

	40.
	
Art.31. Pentru asigurarea programului de educaţie timpurie a copiilor, creşele organizate în sistem public şi privat care fiinţează la momentul intrării în vigoare a prezentei legi, în termen de 6 luni vor lua urmatoarele masuri:
a) suplimentarea numărului de posturi şi angajarea personalului de specialiate necesar;

b) amenajarea adecvată a spaţiului interior şi exterior, după caz, al creşei astfel încat acesta să permită desfăşurarea activităţilor de stimulare psihomotorie a copiilor;

c) amenajarea adecvată şi primitoare a spaţiului de acces pentru copii şi părinţi.


	
Art.31. Pentru asigurarea programului de educaţie timpurie a copiilor, creşele organizate în sistem public şi privat care funcţionează la data intrării în vigoare a prezentei legi, în termen de 6 luni vor lua următoarele măsuri:
Autor: Mircea Duşa – Grupul parlamentar PSD.
Nemodificat.
Nemodificat.
Nemodificat.

	Exprimare corectă.

	42.
	
Art. 32.- (1) Personalul din creşele care îşi desfăşoară activitatea la data intrarii în vigoare a prezentei legi, care nu îndeplineşte condiţiile pentru ocuparea acestor posturi, au obligaţia ca în termen de 18 luni de la publicarea prezentei legi in Monitorul Oficial să îşi definitiveze studiile sau, după caz, să urmeze cursurile necesare continuarii activităţii. În caz contrar, raporturile de serviciu ale acestor persoane încetează de drept.

(2) Persoanele care, la data intrării în vigoare a prezentei legi, desfaşoară activităţi de conducere a creşei vor fi numite în termen de 90 de zile în funcţia de director, şi vor încheia contractul de manageriat.


	
Art. 32.- (1) Personalul din creşele care îşi desfăşoară activitatea la data intrării în vigoare a prezentei legi, care nu îndeplineşte condiţiile pentru ocuparea acestor posturi, are obligaţia ca în termen de 18 luni de la intrarea în vigore a prezentei legi să îşi definitiveze studiile sau, după caz, să urmeze cursurile necesare continuării activităţii. În caz contrar, raporturile de muncă ale acestor persoane încetează de drept.
Autor: Mircea Duşa – Grupul parlamentar PSD.
Nemodificat.
	Reglementare corectă.

	43.
	
Art. 33. - (1) Ministerul Educaţiei şi Cercetării şi furnizorii de formare profesională autorizaţi vor organiza cursuri de calificare, recalificare, reconversie profesională, perfecţionare cu specializarea asistent familial.


(2) Modul de dobandire a calificării de asistent familial agreat, standardele ocupaţionale şi reglementarea acestei profesii se stabilesc prin Ordin comun al Ministrului Sănătăţii Publice, Ministrului Muncii, Familiei şi Egalităţii de Şanse şi Ministrului Educaţiei şi Cercetării.


	
Art. 33. - (1) Ministerul Educaţiei, Cercetării şi Tineretului şi furnizorii de formare profesională autorizaţi vor organiza cursuri de calificare, recalificare, reconversie profesională şi perfecţionare cu specializarea asistent familial.


(2) Modul de dobândire a calificării de asistent familial agreat, standardele ocupaţionale şi reglementarea acestei profesii se stabilesc prin ordin comun al ministrului sănătăţii publice,  al ministrului muncii, familiei şi egalităţii de şanse şi al ministrului educaţiei, cercetării şi tineretului.
Autor: Mircea Duşa – Grupul parlamentar PSD.

	Pentru redarea corectă a denumirii ministerului.

	44.
	
Art.34. - (1)  Creşele care sunt înfiinţate şi funcţionează în sistem public sau privat, anterior intrării în vigoare a prezentei legi, pot funcţiona provizoriu pentru o perioda de 18 luni de la data intrării în vigoare a prezentei legi.


(2) La finalizarea acestei perioade, creşele trebuie să functioneze potrivit standardelor minime privind serviciile de creşă, în conformitate cu dispoziţiile legale, obţinerea autorizaţiei şi avizului definitiv de funcţionare fiind obligatorii la momentul expirarii avizului provizoriu.

(3) În situaţia în care nu s-au obţinut autorizarea şi avizarea definitivă, activitatea prestată de creşele prevăzute la alin.(1) încetează, veniturile astfel obtinute după perioada prevăzută la alin.(1) constituind venituri ilicite.

	Nemodificat.

(2) La expirarea perioadei prevăzute la alin.(1), creşele trebuie să funcţioneze potrivit standardelor minime privind serviciile de creşă, în conformitate cu dispoziţiile legale, obţinerea autorizaţiei şi avizului definitiv de funcţionare fiind obligatorii la momentul expirării avizului provizoriu.
Autor: Mircea Duşa – Grupul parlamentar PSD.
Nemodificat.
	Exprimare corectă.


	45.
	
Art. 35. Prevederile prezentei legi se completează cu prevederile Legii nr.47/2006 privind sistemul naţional de asistenţă socială şi cu prevederile Legii nr.84/1995 privind învăţământul.


	
Art. 35. Prevederile prezentei legi se completează cu prevederile Legii nr.47/2006 privind sistemul naţional de asistenţă socială şi ale Legii învăţământului nr.84/1995, republicată, cu modificările şi completările ulterioare.
Autor: Mircea Duşa – Grupul parlamentar PSD.
	Exprimare corectă.

	46.
	
Art. 36. Prevederilor prezentei legi nu li se aplică dispoziţiile referitoare la aprobarea tacită.


	
Art. 36. Prevederilor prezentei legi nu li se aplică dispoziţiile Ordonanaţei de urgenţă a Guvernului nr.27/2003 privind procedura aprobării tacite, aprobată cu modificări şi completări prin Legea nr.486/2003. 
Autor: Mircea Duşa – Grupul parlamentar PSD.
	Reglementare corectă.

	47.
	
Art. 37. La data intrarii în vigoare a prezentei legi se abrogă  Legea nr. 263/2007 privind înfiinţarea, organizarea şi funcţionarea creşelor, HG nr. 360/1991 privind organizarea activităţii creşelor şi grădiniţelor şi stabilirea contribuţiei părinţilor la întreţinerea copiiilor din aceste unităţi, numai în ceea ce priveşte reglementarea activităţii creşelor, dispoziţiile privind grădiniţele fiind în continuare în vigoare.
	
Art. 37. La data intrării în vigoare a prezentei legi se abrogă  Legea nr. 263/2007 privind înfiinţarea, organizarea şi funcţionarea creşelor, publicată în Monitorul Oficial al României, Partea I, nr.507 din 30 iulie 2007.
Autor: Mircea Duşa – Grupul parlamentar PSD.
	Dispoziţiile referitoare la creşe din HG.nr.360/1991 au fost abrogate deja potrivit art.23 alin(1) din Legea nr.263/2007 privind înfiinţarea, organizarea şi funcţionarea creşelor.

